อยากสอบถามเรื่องประเดือนค่ะ เมื่อวันที่ 26 ธ.ค. มีเพศสัมพันธ์ แต่ใส่ถุงยางอนามัย ปกติประจำเดือนจะมาวันที่ 4 ม.ค. ตอนนี้วันที่ 7 แล้วยังไม่มา จะเป็นอะไรไหมค่ะ เพราะจำเดือนล่าสุด 7 ธ.ค.ค่ะ
สวัสดีค่ะ สาเหตุที่ทำให้ประจำเดือนไม่มาที่พบได้บ่อยได้แก่1.การตั้งครรภ์ การใช้ถุงยางอนามัยนั้นไม่สามารถป้องกันการตั้งครรภ์ได้ 100% โดยมีโอกาสที่จะตั้งครรภ์ได้ตั้งแต่ 2%-18%2.ความเครียดการออกกำลังกายหักโหม พักผ่อนน้อย อดนอน นอนดึก อดอาหาร น้ำหนักลด3.อ้วนนอกจากนี้ยังพบในกรณีที่น้ำหนักตัวเพิ่มขึ้นเร้วเกินไปด้วยส่วนสาเหตุอื่นๆ ที่พบน้อยกว่า เช่น มีภาวะไทรอยด์ฮอร์โมนเป็นพิษ ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่าpolycystic ovary syndrome(PCOS) เกิดการตีบตันของปากมดลูกหรือโพรงมดลูก จากการเกิดจากพังผืด เป็นเนื้องอกของต่อมใต้สมอง เป็นต้นในเบื้องต้น ควรตรวจหาการตั้งครรภ์เป็นอันดับแรกค่ะ หากตรวจไม่พบการตั้งครรภ์ แนนะนำให้รอประจำเดือนไปอีกซักระยะค่ะ หากประจำเดือนยังคงไม่มานานมากกว่า 3 รอบเดือน ควรไปพบแพทย์เพื่อหาสาเหตุค่ะ